b"\n_START_ARTICLE_\nLukket avdeling\n_START_SECTION_\nHandling\n_START_PARAGRAPH_\nEn gruppe sinnslidende menn lever innel\xc3\xa5st p\xc3\xa5 psykiatrisk avdeling. De kommer fra forskjellige milj\xc3\xb8er, og alle har problemer som de fors\xc3\xb8ker \xc3\xa5 takle p\xc3\xa5 ulikt vis. Sinnsstemningene svinger hele tiden fra den lyseste optimisme til h\xc3\xa5pl\xc3\xb8shet. Filmen skidrer disse mennene fra det \xc3\xb8yeblikk de kvalifiserer seg til en plass p\xc3\xa5 den lukkede avdeling. Vi opplever ogs\xc3\xa5 verden p\xc3\xa5 utsiden i form av p\xc3\xa5r\xc3\xb8rende p\xc3\xa5 bes\xc3\xb8k._NEWLINE__NEWLINE_Blant de innlagte er en \xc2\xabPlayboy\xc2\xbb som har rotet seg opp i for mange damehistorier. \xc2\xabPaulus\xc2\xbb s\xc3\xb8ker tr\xc3\xb8st i pillene istedenfor bibelen. \xc2\xabV\xc3\xa5lerenga\xc2\xbb var for glad i flaska, og \xc2\xabHamlet\xc2\xbb har for alltid levd seg inn i en rolle vi ikke vet om han har spilt. I tillegg m\xc3\xb8ter vi en selvmordskandidat, en voldtektsforbryter, en narkoman og fler._NEWLINE_Tagline: \xc2\xabHyggelig, ja! 4 alkoholikere, 1 religi\xc3\xb8s narkoman, 1 selvmordskandidat, og noen til \xe2\x80\x93 Riktig noen statskarer er'e!\xc2\xbb\n_START_SECTION_\nOm filmen\n_START_PARAGRAPH_\nFilmen fikk god omtale b\xc3\xa5de av Aftenposten og Dagbladet da den f\xc3\xb8rst kom ut. Aftenpostens Arne T. Bye skrev blant annet: \xc2\xabFilmen kan vel betegnes som Arnljot Bergs store gjennombrudd. P\xc3\xa5 klinikken lever menneskene s\xc3\xa5 absolutt i ytterpunktene, sinnsstemningene svinger fra den lyseste optimisme til h\xc3\xa5pl\xc3\xb8shet p\xc3\xa5 sekunder. Her er skildringene p\xc3\xa5 sitt beste, her har skuespillere, regiss\xc3\xb8rer og fortografer klart \xc3\xa5 f\xc3\xa5 frem sinnets nyanser p\xc3\xa5 en ypperlig m\xc3\xa5te\xc2\xbb. Dagbladets Thor Ellngen gav den ogs\xc3\xa5 gode skussm\xc3\xa5l og skrev blant annet: \xc2\xabFilmen er preget av innsikt og medf\xc3\xb8lelse. N\xc3\xa6rbilder og dialog er dens viktigste formelle redskaper\xc2\xbb.\n_START_SECTION_\nPriser\n_START_PARAGRAPH_\nFilmen ble i 1972 nominert til Gullbj\xc3\xb8rnen ved filmfestivalen i Berlin. Samme \xc3\xa5r vant den en \xc2\xabInterfilm Award\xc2\xbb ved Otto Dibelius Film Award."